Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: A 64/1997. (XII. 17.) AB határozatban az Alkotmánybíróság részletesen kifejtette, hogy az ex nunc hatályú megsemmisítéstõl csak akkor lehet eltérni, „ha jogbiztonság
Paragraph Index: 1222

A 64/1997. (XII. 17.) AB határozatban az Alkotmánybíróság részletesen kifejtette, hogy az ex nunc hatályú megsemmisítéstõl csak akkor lehet eltérni, „ha jogbiztonság vagy az eljárást kezdeményezõ különösen fontos érdeke indokolja.” (ABH 1997, 380, 388.) A 66/1997. (XII. 29.) AB határozatban megerõsítette, hogy az Alkotmánybíróság gyakorlatában az Abtv. 42. § (1) bekezdésébõl következõen „fõszabály nem a jövõbeni, hanem az ex nunc, azaz az alkotmánybírósági határozat közzététele napjától történõ megsemmisítés[...].” Rámutatott továbbá arra is, hogy az Alkotmánybíróságnak minden esetben gondosan mérlegelnie kell, hogy „a jogbiztonság érdeke milyen hatályú megsemmisítést kíván.” (ABH 1997, 397, 407.) A most vizsgált esetben az Alkotmánybíróság megállapította, hogy a jogintézményre vonatkozó támadott szabályozás nem felel meg az Alkotmány 2. § (1) bekezdése által megkövetelt jogbiztonság követelményeinek. A bûnmegelõzési ellenõrzésre vonatkozó rendelkezések önmagukban és egymással, valamint más jogszabályokból fakadó követelményekkel összevetve olyan súlyos fogyatékosságokban szenvednek, amely az intézmény Alkotmánynak megfelelõ gyakorlati alkalmazását, magát az erre irányuló eljárás lefolytatását is lehetetlenné teszi. Megállapította az Alkotmánybíróság azt is, hogy a feltárt jogi hiányosságok feloldása meghaladja a jogalkalmazók értelmezési kompetenciáját, számos kollízió pedig jogértelmezés útján csak önkényesen, esetlegesen, kiszámíthatatlan módon oldható fel. Az alkotmányosan is elfogadott rendszerképzõ jogértelmezésnek megvannak a határai: ez nem kerülhet szembe a jogbiztonság követelményével. A jogalkalmazói jogértelmezés ezért csak olyan mûködõképes jogszabályra épülhet, amely világosan kijelöli az adott jogintézmény célját, alkalmazásának kereteit, szempontjait és rendjét, az alkalmazásával érintettek körét, azok jogait és kötelezettségeit és az intézménnyel összefüggésben igénybe vehetõ jogorvoslati rendet. Minthogy a vizsgált jogintézmény szabályozása a minimális követelményeknek sem felel meg, a jogállami értékrend nem engedi meg az Alkotmány számos rendelkezésével több ponton is szemben álló szabályozás idõleges hatályban tartását sem. Ezért az Alkotmánybíróság az ex nunc hatályú megsemmisítésrõl határozott. Az Alkotmánybíróság álláspontja szerint a pro futuro megsemmisítés egyik minimális feltétele, hogy az alkotmányellenesség kimondása folytán megalkotandó új jogszabály hatálybalépéséig is biztosítható legyen a jogrend kiszámítható mûködése. A másik feltétele, hogy az alkotmányellenes jogszabály idõleges hatályban tartása kevesebb veszélyt jelentsen a jogrend épsége szempontjából, mint az azonnali megsemmisítés. A jelen esetben azonban a szabályozás éppen a jogállam olyan alapintézményeinek mûködésében idéz elõ zavarokat, mint a bíróság és az ügyészség, minthogy összeütközésben áll az ezen szervezetek alkotmányos feladat-megosztására, alkotmányos helyzetére vonatkozó szabályozással és az ebbõl következõ elvekkel. A mûködési zavarok kihatnak az ugyancsak a jogállam fontos intézményének tekintendõ rendõrségre és a büntetés-végrehajtási szervezetére is, tekintve, hogy a jogintézménnyel kapcsolatos feladataikat csak további jogszabályok és alkotmányi elvek megsértése mellett láthatják el. Mindezek következtében az Alkotmányban biztosított alapvetõ jogok is sérülnek. Ilyen körülmények között a meglévõ szabályozás akár csak idõleges fenntartása sem jelent nagyobb jogbiztonságot, mint amelyet a szabályozás idõleges hiánya okoz. Ezért jelen esetben az Alkotmánybíróság a jogszabály alkotmányellenességét az Abtv. 42. § (1) bekezdése szerinti fõszabálynak megfelelõen azonnali hatállyal mondta ki. 1.5. Az Alkotmánybíróság hangsúlyozza: A közrend, a közbiztonság védelme mint alkotmányosan elismert államcél indokolttá teheti rendészeti eszközök és eljárások alkalmazását, s ennek szükségszerûségérõl a jogalkotó dönthet. Az ilyen célból létrehozott jogintézmények szabályozása során azonban az Alkotmány tételes rendelkezéseinek maradéktalanul érvényesülniük kell. A jogi szabályozással szemben alapvetõ kívánalom a jogbiztonság, a normavilágosság, a kiszámíthatóság követelményeinek megtartása, az alapjogok korlátozásával kapcsolatban a szükségesség és arányosság követelményének szem elõtt tartása, az eljárási garanciák kiépítése, az adott jogintézményre vonatkozó normák összhangjának kialakítása a hatályos jogrend egészével.

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes